《寄仲宝上人》
宋代·连文凤

一笑箫韶曲未终，清风杖锡欲何从。
不随轻絮飘流水，且作间云过别峰。
昭庆寺前鸦绕树，余杭山下鹤归松。
人来今雨闻消息，见说维摩带病容。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。